Myśli ukryte

Myśli ukryte – debjutancki tůmik uod Karola Gwoźdźa. Wydany uostoł we 2010 roku uod Wydawńictwa Hologram. Szkryfńynty jes we Steuerowym szrajbůnku i zawjero 21 wjerszy, w tym nojbarzij znany utwůr uod autora "Hymn Norodu Ślůnskjygo". Na poczůtku kśůnżki, mjast wstympu, autor zamjeśćůł przełożůny poetycki fragmynt śpjywki uod Michaela Jacksona "Will You Be There". 

 Uodbjůr 
Tůmik zebroł pozytywne recynzyje lokalnych medjůw. Portal "Twojakultura.pl" szkryfnůł: "Karol, mimo swojigo modego wjeku, przekozoł swojymu pokolyńowi (i dalszym pokolyńům), erbizna kultury ślůnskij, uoprawjůne we własne, szryfńynte wjerszym przemyślyńa". Karolina Włoczyk we cajtůngu "Goniec Górnośląski" szrajbła, iże "tůmik może być i inspiracyjům do przemyślyń co do żywotu, jak i do pogłymbjańo wjedzy uo ślůnskij godce". Zauważyła tyż, iże to tak naprowda "pjyrszy na rynku tůmik ślůnskij poezyje" i dodała: "jego wjersze już znodły mocka fanůw". W "Siemianowickim Roczniku Muzealnym" publikacyjo analizowano: "Teksty rajn sům wzruszajůnco spokopjůne i wjarygodne. (…) Kożdy ze 21 szkryfńyntych wjerszy to prawdźiwo „perełka”. Jejich autůr w kożdym kůncku pokazuje, co mo wjedza merytoryczno i warsztatowo". Podkreślała to tyż "Nowa Gazeta Śląska": "Karol Gwóźdź pewńy łůmje stereotypy i ku tymu udowadńo, co we ślůnskij godce idźe pjykńe uopowjedźeć mocka abstrakcyjnych pojynć. Co prowda szkryflańe we ślůnskij godce ńy zdo śe być czynnośćům blank naturalnům, choby we codźynnych kůntaktach, to lekość, z jakům poeta używo ślůnskich buchsztab, dowo nadźeja na drabki rozwůj tego dźału ślůnskij kultury".

Lista wjerszy
 * * * (Puste dźwjynki serca)
 Smutek
 Brif bezdůmnego
 Einsam
 Poćyrz
 * * * (Blaskjym uod słůńca)
 Do G.
 Egzorta
 Na klynczkach
 Uodloz
 Stwjerdzyńe
 Ańůł
 Uůna
 Słowa ńy pedźane
 Hymn Norodu Ślůnskjygo
 * * * (Půnoć już zabrakło)
 Źymjo z Auschwitz
 * * * (Chnet uobrůca śe za śa)
 Kůńyc gruby
 * * * (A nałobkoło ćisza)
 Cesta

 Bibljografijo 
Karol Gwóźdź: Myśli ukryte. Śymjanowice Ślůnskje: Wydawńictwo Hologram, 2010. ISBN 978-83-930871-0-5

Kategoryjo:Ślůnsko godka
Kategoryjo:Ślůnsko literatura
Kategoryjo:Literacke utwory
Kategoryjo:Kultura Ślůnska